Alan Lomax

Alan Lomax () var ein sentral amerikansk folklorist og musikolog. Han var ein av dei store innsamlarane av folkemusikk på 1900-talet, og gjorde tusenvis av opptak av tradisjonell song og musikk i USA, Storbritannia, Karibia, Italia og Spania

Biografi 
Lomax var son av den banebrytande musikologen og folkloristen John Lomax, og starta karrieren som innsamlar gjennom å arbeide for faren med å spele inn songar framførte av fengselsfangar i Texas, Louisiana, og Mississippi. Han studerte filosofi ved University of Texas i Austin, og arbeida for Library of Congress med eit prosjekt om munnleg historie. For enkelte er han mest kjend for teorien sin om cantometrics.

Saman med far sin arbeidde Lomax ved Archive of Folk Culture, arkivet for folkekultur, ei samling med meir enn ti tusen innspelingar for arkivet for amerikanske folkesongar ved Library of Congress.

Lomax gjorde eit høgt skatta innsamlingsarbeid innan både amerikansk og internasjonal kultur, og gjennom karrieren sin samla han inn folkemusikk frå heile verda, særleg frå dei amerikanske sørstatane. Han spelte inn intervju med fleire musikarar, blant andre Woody Guthrie, Lead Belly, Muddy Waters, Jelly Roll Morton, og Jeannie Robertson. Han var i tillegg radioprodusent, stod bak fleire TV-program, og hadde ei sentral rolle både i oppblomstringa av folkemusikk i USA og Storbritannia på 1950-talet.

Han gjorde opptak med irske tradisjonsmusikarar, inkludert songar på engelsk og irsk framført av Elizabeth Cronin i 1951. Ein studie av italiensk folkemusikk utført saman med i 1953–54 Diego Carpitella tok vare på fleire viktige tradisjonelle musikktypar før dei forsvann for alltid. Frå det omfattande materialet Lomax samla av italiensk og i tillegg spansk folkemusikk kom dei første teoriane om kva for slag folkesongar som blir utvikla i ulike område, i samband med arbeidsformer, miljø og grader av sosial og seksuell fridom.

I 1944 var Alan Lomax med balladeoperaen The Martins and the Coys saman med mellom andre Burl Ives, Woody Guthrie og Pete Seeger. Framføringa blei teken opp av BBC og CBS og utgjeven på CD i 2000.

Verkliste 
Ufullstendig

 Selected Writings 1934-1997 (2003) 
 The Land Where The Blues Began (1993)
 Mister Jelly Roll: The Fortunes of Jelly Roll Morton, New Orleans Creole and «Inventor of Jazz» (1973)
 Our Singing Country: Folk Songs and Ballads (edited with John Lomax, re-printed 2000)
 Penguin Book of American Folk Songs (1968)

Kjelder 

Denne artikkelen bygger på «Alan Lomax» frå ,  den 6. februar 2007. 
 oppgav desse kjeldene: 
«Lomax, Alan» obituary in Current Biography, 2002 og Alan Lomax: Mirades Miradas Glances Photos by Alan Lomax, red. Antoni Pizà (Barcelona: Lunwerg / Fundacio Sa Nostra, 2006) ISBN 84-9785-271-0

Bakgrunnsstoff 
 Alan Lomax archive 
 Alan Lomax complete discography from Music City
 Remembering Alan Lomax 
 Boston Phoenix review of Lost Delta Found
 Lomax: the songhunter frå P.O.V. August 22, 2006. 
 Alan Lomax Collection, The American Folklife Center, Library of Congress
 Alan Lomax films for viewing online  - Appalachian Journey, Cajun Country, Dreams and Songs of the Noble Old, Jazz Parades: Feet Don't Fail Me Now, The Land Where the Blues Began
 Dokumentaren Lomax the songhunter på DocsOnline.

USA-amerikanske musikologar
USA-amerikanske folkloristar
USA-amerikanske musikkritikarar
Musikologar
Folkemusikksamlarar